Document ID: 31986R3252

*****
ΚΑΝΟΝΙΣΜΟΣ (ΕΟΚ) αριθ. 3252/86 ΤΗΣ ΕΠΙΤΡΟΠΗΣ
της 27ης Οκτωβρίου 1986
που τροποποιεί τον κανονισμό (ΕΟΚ) αριθ. 2041/75 περί των ειδικών διαδικασιών εφαρμογής του καθεστώτος πιστοποιητικών εισαγωγής, εξαγωγής και προκαθορισμού στον τομέα των λιπαρών ουσιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1454/86 (2), και ιδίως το άρθρο 19 παράγραφος 3,
Εκτιμώντας:
ότι ο κανονισμός (ΕΟΚ) αριθ. 2041/75 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2432/86 (4), προβλέπει, στο άρθρο 5 παράγραφος 1, προθεσμία πέντε ημερών για την έκδοση των πιστοποιητικών εισαγωγής, εξαγωγής και προκαθορισμού για το ελαιόλαδο· ότι, για να ληφθεί υπόψη η εξέλιξη των εμπορικών συναλλαγών, κυρίως μετά την προσχώρηση της Ισπανίας και της Πορτογαλίας, και προκειμένου να διευκολυνθούν οι συναλλαγές αυτές, πρέπει να μειωθεί αυτή η προθεσμία εκδόσεως των πιστοποιητικών για το ελαιόλαδο· ότι, στην περίπτωση της δημοπρασίας που προβλέπεται στο άρθρο 5 του κανονισμού (ΕΟΚ) αριθ. 1650/86 του Συμβουλίου της 26ης Μαΐου 1986 σχετικά με τις επιστροφές και τις εισφορές που εφαρμόζονται κατά την εξαγωγή του ελαιολάδου (5), πρέπει να προβλεφθεί ότι τα πιστοποιητικά εκδίδονται αμέσως μόλις καθορισθεί το ποσό της επιστροφής που προκύπτει από την δημοπρασία· ότι πρέπει, να τροποποιηθεί ο κανονισμός (ΕΟΚ) αριθ. 2041/75·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 5 του κανονισμού (ΕΟΚ) αριθ. 2041/75, η παράγραφος 1 αντικαθίσταται από το ακόλουθο κείμενο:
«1. Όσον αφορά τα προϊόντα που αναφέρονται στο άρθρο 1 παράγραφος 2 στοιχείο γ) του κανονισμού αριθ. 136/66/ΕΟΚ, καθώς και τα προϊόντα που υπάγονται στις διακρίσεις 07.01 Ν ΙΙ, 07.03 Α ΙΙ, 15.17 Β Ι και 23.04 Α ΙΙ του κοινού δασμολογίου, και με την επιφύλαξη των διατάξεων του άρθρου 20β του εν λόγω κανονισμού, το πιστοποιητικό εκδίδεται την τρίτη εργάσιμη ημέρα μετά από την ημέρα υποβολής της αιτήσεως.
Ωστόσο, τα πιστοποιητικά που ζητούνται στα πλαίσια δημοπρασίας που αποφασίζεται βάσει του άρθρου 5 του κανονισμού (ΕΟΚ) αριθ. 1650/86 του Συμβουλίου (1) εκδίδονται αμέσως μόλις καθοριστεί το ποσό της μέγιστης επιστροφής για την εν λόγω δημοπρασία.
(1) ΕΕ αριθ. L 145 της 30. 5. 1986, σ. 8.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Οκτωβρίου 1986.

Labels: 3
17